laion/Wikipedia-Exotic huggingface dataset:
ויקטוריה ייטס

ויקטוריה נטלי ייטס (באנגלית: Victoria Natalie Yeates; נולדה ב-19 באפריל 1983) היא שחקנית אנגלייה. היא מוכרת בעיקר מהופעתה בתפקיד הנזירה ויניפרד בסדרת הדרמה התקופתית "מיילדת". עוד הופיעה בסרט "חיות הפלא: הפשעים של גרינדלוולד". ייטס נולדה וגדלה בבורנמות' שבמחוז דורסט. בילדותה למדה לרקוד בלט. ב-2006 סיימה תואר במשחק באקדמיה המלכותית לאמנות הדרמה (RADA). היא החלה להופיע בתיאטרון וזכתה לשבחי הביקורת על הופעתה במחזה "Private Lives" מאת נואל קאוורד, במחזה "Rookery Nook" ובמחזה "The Beard" מאת מייקל מקלור. ב-2017 החלה להופיע בסיבוב הופעות בהפקה של המחזה "ציד המכשפות" מאת ארתור מילר. ב-2014 הצטרפה ייטס לצוות שחקני סדרת הדרמה "קראו למיילדת" בתפקיד הנזירה ויניפרד, מיילדת שעוברת לשכונת פופלר בלונדון בסוף שנות החמישים של המאה העשרים כדי לעבוד בבית נונאטוס. ייטס מאורסת למוזיקאי פול האוסדן, איתו היא חיה בלונדון. ויקטוריה ייטס, ברשת החברתית אקס (טוויטר) ויקטוריה ייטס, במסד הנתונים הקולנועיים IMDb (באנגלית) "Happy Birthday, Victoria Yeates!". The Leaky Cauldron. 19 באפריל 2018. נבדק ב-5 במאי 2018. {{cite news}}: (עזרה) Bley Griffiths, Eleanor (6 בפברואר 2018). "Fantastic Beasts' newest star Victoria Yeates on working with her "role model" JK Rowling". Radio Times (באנגלית). נבדק ב-5 במאי 2018. {{cite news}}: (עזרה) Jupp, Emily (21 בפברואר 2017). "Victoria Yeates talks nuns, #CallTheMidwife and her new role in The Crucible". The Independent. נבדק ב-5 במאי 2018. {{cite news}}: (עזרה) Russell, Rachel (9 בפברואר 2017). "Call The Midwife's Victoria Yeates swaps the nunnery with witchcraft". East London and West Essex Guardian Series (באנגלית). נבדק ב-5 במאי 2018. {{cite news}}: (עזרה) Benyon, Lucy (15 בינואר 2018). "Victoria Yeates: Five things I can't live without - Fiancé, literature and meditation". The Express (באנגלית). נבדק ב-5 במאי 2018. {{cite news}}: (עזרה)
אוניברסיטת פיונגיאנג לרפואה

אוניברסיטת פיונגיאנג לרפואה היא אוניברסיטה הפועלת בפיונגיאנג, בירת קוריאה הצפונית, ומתמקדת בלימודי רפואה. במהלך שנת 1948, הפקולטה לרפואה באוניברסיטת קים איל-סונג (האוניברסיטה הראשונה בקוריאה הצפונית), הופרדה מהאוניברסיטה לשם הקמת אוניברסיטה נפרדת למדעי הרפואה, בשם אוניברסיטת פיונגיאנג לרפואה. בתאריך 24 בנובמבר 2010, המנהיג העליון של קוריאה הצפונית, קים ג'ונג-איל, קיים ביקור רשמי ומתוקשר באוניברסיטה.  מדיה וקבצים בנושא אוניברסיטת פיונגיאנג לרפואה בוויקישיתוף מידע על אוניברסיטת פיונגיאנג לרפואה (באנגלית) "Pyongyang Medical University". Nuclear Threat Initiative. אורכב מ-המקור ב-2013-06-16. נבדק ב-24 באוגוסט 2013. {{cite web}}: (עזרה) Top leader of DPRK inspects Pyongyang Medical University
The Boy Is Mine

"The Boy Is Mine" (בעברית: "הבחור הזה שלי") הוא סינגל של הזמרות ברנדי נורווד ומוניקה. אשר יצא לאור ב-5 במאי 1998, כסינגל הראשון מהאלבום Never Say Never, של ברנדי ומהאלבום The Boy Is Mine, של מוניקה. עם יציאתו נכנס השיר אל המקום הראשון במצעד הבילבורד הוט 100, שם שהה בפסגה במשך 13 שבועות. השיר נכתב והולחן לה-שון דניאלס, רודני ג'רקינס, פרד ג'רקינס השלישי, ג'פה טג'דה וברנדי עצמה והופק על ידי דארק-צ'יילד, ברנדי עצמה ודאלס אוסטין. מבחינה לירית השיר עוסק בשתי בחורות אשר רבות על ליבו של בחור אחד ונכתב בהשארת השיר "The Girl Is Mine" של מייקל ג'קסון ופול מקרטני. מבחינה מוזיקלית השיר הוא שיר מיד-טמפו ו-R&B. השיר זכה לביקורות חיוביות מהמבקרים ונהיה ללהיט הבין לאומי הראשון של שתי הזמרות ושיתוף הפעולה של שתי הזמרות ביטל את השמועות כי בין השתיים קיימת יריבות. בעקבות כך השיר זכה לתשומת לב רבה ואף גם להצלחה בהתאם כאשר הפך לשיר הנמכר ביותר לאותה שנה בארצות הברית כאשר מכר 2.6 מיליון עותקים במדינה, ושהה 13 שבועות בראש המצעד האמריקאי מה שהופך אותו לאחד מהשירים ששהו הכי הרבה שבועות בראש המצעד אי פעם. בנוסף לכך, השיר גם היה לשיר הנשי שעשה את הקפיצה הכי גדולה למקום הראשון כאשר עלה מהמקום ה-23. הצלחת השיר זכה להצלחה רבה גם מחוץ לארצות הברית כאשר בקנדה, הולנד וניו זילנד ולחמישייה הפותחת בעוד מדינות רבות בעולם. השיר זכה בפרס גראמי בקטגוריית "ביצוע ה-R&B הטוב ביותר בדואט או קבוצה" ובנוסף היה מועמד בעוד 2 קטגוריות: "תקליט השנה" ו"שיר ה-R&B" של השנה. גם בטקס פרסי הבילבורד השיר זכה ב-3 פרסים ביניהם בקטגוריית "השיר הנמכר ביותר בבילבורד הוט 100". ב-2008 בילבורד מיקמו את השיר במקום ה-54 ברשימת "100 השירים הטובים ביותר בכל הזמנים". ובמקום ה-18 ברשימת שירי ה-R&B וההיפ-הופ הטובים של כל הזמנים. הקליפ לשיר בוים על ידי ג'וזף קאהן ביכוב השחקן מקאי פייפר היה מועמד לשני פרסי VMA בקטגוריות "קליפ השנה" ו"קליפ ה-R&B של השנה". מידע על היצירה "The Boy Is Mine" באתר מיוזיק בריינז גרסאות נוספות ל"The Boy Is Mine" באתר SecondHandSongs סרטון השיר The Boy Is Mine באתר יוטיוב Monica - The Boy Is Mine, Discogs (באנגלית) Brandy The Boy Is Mine Chart History, Billboard Max Summer, Brandy & Monica - The Boy Is Mine [HQ], נבדק ב-2018-12-21 Chart Watch Extra: 20 Years Of Top Songs - Chart Watch, web.archive.org, ‏2011-05-12 Library and Archives Canada, Image : RPM Weekly, www.bac-lac.gc.ca, ‏2013-07-17 Stichting Nederlandse Top 40, Top 40 week 30 van 1998, Top40.nl (בהולנדית) charts.nz The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית) Brandy, GRAMMY.com, ‏2014-03-17 (באנגלית) Billboard Music Awards Channel, Billboard Billboard Hot 100 Chart 50th Anniversary, web.archive.org, ‏2012-01-31
היינריך, דוכס אנהלט-קתן

היינריך, דוכס אנהלט-קתן (בגרמנית: Herzog Heinrich von Anhalt-Köthen; ‏30 ביולי 1778 - 23 בנובמבר 1847) היה נסיך גרמני מבית אסקניה, ששלט בנסיכות אנהלט-פלס ולאחר מכן היה השליט האחרון של דוכסות אנהלט-קתן. היינריך נולד ב-30 ביולי 1778, לפרידריך ארדמן, נסיך אנהלט-פלס וללואיזה פרדיננדה משטולברג-ורניגרודה, בתו של היינריך ארנסט, רוזן שטולברג-ורניגרודה. בשנת 1796 הוא הצטרף לשורות הצבא הפרוסי, ובמהלך מסע הקרבות בשנת 1806, הוא הועלה לדרגת מיור. לפני פרישתו משירות הפעיל, הועלה היינריך לדרגת גנרל מיור. בשנת 1818 ירש אחיו הבכור פרידריך פרדיננד, דוכס אנהלט-קתן את דוכסות אנהלט-קתן, והיינריך הפך לנסיך אנהלט-פלס. בשנת 1830 מת פרידריך פרדיננד, והיינריך ירש את אנהלט-קתן, בעוד אחיו הצעיר לודוויג ירש את אנהלט-פלס. בשנת 1841 מת לודוויג ללא יורשים, והיינריך חזר לשלוט באנהלט-פלס עד מותו. ב-18 במאי 1819 התחתן היינריך עם אוגוסטה פרדריקה אספרנצה, נסיכת רויס-קסטריץ, בתו של היינריך הארבעים וארבעה, נסיך רויס-קסטריץ, ואחותו של היינריך השישים ושלושה, נסיך רויס-קסטריץ, אולם לא היו להם ילדים. מאז נעוריו, היה היינריך תומך חזק בהומאופתיה. בשנת 1821 הוא לקח תחת חסותו את היוצר שלה, סמואל האנמן, אשר נשאר עם משפחתו הגדולה בקתן במשך ארבע עשרה שנים כרופאו האישי של היינריך. בשנת 1830 היינריך קיבל את תואר אביר מסדר העיט השחור. בשנת 1841 הוא המשיך בשירות הצבא הפרוסי, ומעט לפני מותו, הועלה לדרגת גנרל חיל הרגלים. עם מותו נכחד ענף אנהלט-קתן, והדוכסות עברה בירושה לקרובי משפחתו אלכסנדר קרל, דוכס אנהלט-ברנבורג ולאופולד הרביעי, דוכס אנהלט-דסאו, אולם אלכסנדר קרל ויתר על זכויותיו על קתן לטובת לאופולד הרביעי, שכן היה ברור לו שבסופו של דבר, לאופולד יאחד תחתיו את כל נחלות אנהלט. אמנם בנסיכות אנהלט-פלס, שבה לא שלט החוק הסאלי, ירש את היינריך אחיינו, הנס היינריך העשירי, רוזן הוכברג-פירסטנשטיין, בן אחותו אנה אמיליה, שהייתה היחידה מבין כל האחים שהיו לה ילדים. מדיה וקבצים בנושא היינריך, דוכס אנהלט-קתן בוויקישיתוף
Forever (שיר של מריה קארי)

Forever (בעברית: לנצח) הוא סינגל של הזמרת מריה קארי מתוך אלבומה Daydream. הוא יצא לאור ב-10 במרץ 1996, כסינגל החמישי מהאלבום, על ידי חברת התקליטים קולומביה רקורדס, לתחנות הרדיו בלבד. השיר הגיע למקום השני במצעד השירים העכשוויים למבוגרים. השיר נכתב והופק על ידי קארי עצמה, ביחד עם וולטר אפנסייב והעובדה עליו התבצעה במהלך 1995. מבחינה לירית, בשיר קארי פונה לבן זוגה לשעבר ואומרת לו שלמרות שהם כבר לא ביחד היא תמיד תזכור אותו לנצח, כפי שהוא חושב שהיא תזכור אותו. מבחינה מוזיקלית השיר הוא שיר מסוג פופ ו-R&B, בדומה לשירים נוספים מתוך האלבום בו הוא נכלל. הקליפ לשיר מכיל אוסף של קטעי וידאו מתוך ההופעות שלה בטוקיו, שהתקיימו במסגרת סיבוב ההופעות "Daydream World Tour", כאשר רוב הקליפ מכיל את הקטעים של הביצוע של השיר עצמו מתוך שלוש ההופעות בטוקיו. השיר הופץ כסינגל לתחנות הרדיו בארצות הברית בלבד ובעוד מספר מצומצם של מדינות בעולם מה שגרם להצלחה המועטה שלו. בקנדה השיר הצליח להגיע למקום האחת עשרה, בארצות הברית השיר לא נכנס למצעד הרשמי של המדינה בשל החוק באותה תקופה ששירים שלא הופצו באופן רשמי לא יוכלו להיכנס למצעד אך הוא הגיע למקום התשעי במצעד הרדיו הרשמי של המדינה. באוסטרליה לא זכה להצלחה כאשר הגיע למקום ה-77 בלבד וכך גם בניו זילנד ובהולנד ששם הגיע למקומות הארבעים והארבעים וארבע. מידע על היצירה "Forever" באתר מיוזיק בריינז מידע על הסינגל "Forever" באתר מיוזיק בריינז סרטון השיר "Forever" באתר יוטיוב Mariah Carey, Billboard השיר ביוטיוב
פסגת לנדמארק (אנטארקטיקה)

פסגת לנדמארק או פסגת לנדמרק (באנגלית: Landmark Peak; מילולית - פסגת נקודת הציון) היא פסגה נישאת ברכס הריטג' שבאנטארקטיקה. גובהה של הפסגה 1,840 מטרים מעל פני הים. הפסגה ממוקמת מזרחית לקרחון גוואן ו-9 קילומטרים דרומית לקרחון מינסוטה. שמה של הפסגה ניתן לה על ידי משלחת החקר הגאולוגית של אוניברסיטת מינסוטה, אשר חקרה את ההרים באזור בין השנים 1964–1963. הפסגה נקראת בשם זה בשל היותה בולטת בסביבתה, וכך שימשה כנקודת ציון לטייסים שהגיעו לאזור לסייע למשלחת. • Damien Gildea, Ellsworth Moutains - Mountaineering in Antarctica: Travel Guide פסגת לנדמארק באתר הסקר הגאולוגי של ארצות הברית פסגת לנדמארק באתר הגאזט האנטארקטי של ממשלת אוסטרליה פסגת לנדמארק באתר הגאזט האנטארקטי המשווה SCAR של ממשלת אוסטרליה תצלום לוויין של אזור פסגת לנדמארק מפה של אזור פסגת לנדמארק מידע גאוגרפי ומקור השם מידע גאוגרפי
Underneath the Stars

Underneath the Stars (בעברית: תחת הכוכבים) הוא סינגל של הזמרת מריה קארי מתוך אלבומה Daydream. השיר יצא כסינגל השישי והאחרון מהאלבום לתחנות הרדיו בארצות הברית בלבד ב-5 באפריל 1996 על ידי קולומביה רקורדס וכבי-סייד של השיר "Forever" באוסטרליה בלבד. השיר הגיע למקום ה-69 במצעד שירי ה-R&B\היפ הופ. השיר נכתב והופק על ידי קארי עצמה וולטר אפאנאסייף. גרסת הרמיקס של השיר הופקה על ידי קארי עצמה וטראקמסטרס. מבחינה מוזיקלית זהו שיר R&B, אשר אותו תיארה קארי כשיר המועדף עליה מהאלבום, והוא כולל מנגינה רכה בסגנון רטרו. מבקרי מוזיקה השוו את השיר הזה לשירים של הזמרת מיני ריפרטון. השיר שוחרר במספר מוגבל של תחנות רדיו בארצות הברית, ולכן לא הצליח להיכנס למצעדים האמריקאים, כולל למצעד הרשמי. זאת בשל נוהג באותה תקופה, לפיו שירים שלא שוחררו באופן רשמי, אינם יכולים להיכנס למצעד. השיר הצליח להגיע למקום ה-69 בלבד במצעד הרדיו של ה-R&B וההיפ-הופ. השיר זכה לביקורות חיוביות רבות, ורבים ציינו אותו כשיר הטוב ביותר מהאלבום. לשיר צולם וידאו קליפ באירופה אך מסיבות לא ידועות הוא לא שוחרר. על מנת לקדם את השיר ביצעה אותו במהלך סיבוב ההופעות "Daydream World Tour". מידע על הסינגל "Underneath the Stars" באתר מיוזיק בריינז מידע על היצירה "Underneath the Stars" באתר Discogs סרטון השיר "Underneath the Stars" באתר יוטיוב השיר במצעד שירי ה-R&B\היפ הופ Holden, Stephen (1995-10-08). "POP MUSIC; Mariah Carey Glides Into New Territory". The New York Times (באנגלית אמריקאית). ISSN 0362-4331. נבדק ב-2020-04-02. St. Louis Post-Dispatch Newspaper Archives, nl.newsbank.com Farley, Christopher John (September 26, 1995). "Pop's Princess Grows Up". Time. Time. Time Warner. Retrieved June 13, 2011.
פסגת לנדמארק

האם התכוונתם ל... אנטארקטיקה פסגת לנדמארק (אנטארקטיקה) – הר בהרי אלזוורת' שבאנטארקטיקה ארצות הברית אחת משתי פסגות בארצות הברית: פסגת לנדמארק (יוטה) – פסגה בשטח הפארק הלאומי ציון במדינת יוטה שבארצות הברית פסגת לנדמארק (איידהו) – פסגה במחוז שושון במדינת איידהו שבארצות הברית
קרחון ספלטסטוסר

קרחון ספלטסטוסר (באנגלית: Splettstoesser Glacier) הוא קרחון בארץ אלזוורת' שבאנטארקטיקה. אורכו של הקרחון 65 קילומטרים. גובהו של הקרחון 664 מטרים מעל פני הים. הקרחון מנקז את הרמה הדרומית לרמת פאונדרז, וזורם לכיוון מזרח - צפון-מזרח דרך רכס הריטג' דרומית לפסגות פאונדרז ומסיב אנדרסון ונשפך אל קרחון מינסוטה. שמו של הקרחון ניתן לו על ידי משלחת החקר להרי אלזוורת' מטעם אוניברסיטת מינסוטה, אשר חקרה את האזור בין השנים 1962–1961. הקרחון נקרא על שם ג'ון פ. ספלטסטוסר (John F. Splettstoesser), גאולוג המשלחת. • Charles Swithinbank, Antarctica, Issue 1386, Part 2, P 123 • Damien Gildea, Mountaineering in Antarctica: complete guide: Travel guide קרחון ספלטסטוסר באתר הסקר הגאולוגי של ארצות הברית קרחון ספלטסטוסר באתר הגאזט האנטארקטי של ממשלת אוסטרליה תצלום לוויין של אזור קרחון ספלטסטוסר מפת אזור קרחון ספלטסטוסר מידע גאוגרפי והיסטורי מידע גאוגרפי
קרחון סקאקליה

קרחון סקאקליה (באנגלית: Skaklya Glacier;בבולגרית: ледник Скакля) הוא קרחון במזרחו של רכס סנטינל, בצפון הרי אלזוורת' שבאנטארקטיקה. אורכו של הקרחון 5.6 קילומטרים ורוחבו 1.9 קילומטרים. הקרחון ממוקם צפונית מערבית לקרחון זנדה, ודרומית מזרחית למוצאו של קרחון וידול. הקרחון מנקז את מורדותיו הדרומיים של הר ריימר, ואת מורדותיה הצפוניים של פסגת בלינקה. הקרחון זורם לכיוון מזרח-צפון מזרח, ויחד עם קרחון זנדה מתחבר לקרחון סאבאזיוס, מערבית להר לאנינג ברמת סוסטרה. הקרחון מופה לראשונה על ידי הסקר הגאולוגי של ארצות הברית בשנת 1961. הקרחון נקרא על שם מפל סקאקליה שבמערב בולגריה. הגאזט האנטארקטי של בולגריה (בבולגרית) קרחון סקאקליה באתר הגאזט האנטארקטי המשווה SCAR של ממשלת אוסטרליה ועדת השמות האנטארקטית של בולגריה
ניקו אולסק

ניקולאס אולסק (בספרדית: Nicolás Olsak; נולד ב-25 בנובמבר 1991) הוא כדורגלן עבר ישראלי-ארגנטינאי ששיחק בעמדת הקשר האחורי. אולסק נולד למשפחה יהודית בבואנוס איירס בירת ארגנטינה, ובגיל 12 עבר עם משפחתו לארצות הברית וגדל בבוקה רטון שבפלורידה. הוא החל לשחק כדורגל בגיל 14, ובגיל 19 התחיל ללמוד כלכלה באוניברסיטת בלמונט ובמקביל שיחק בקבוצת הכדורגל של האוניברסיטה בלמונט ברוינס בליגת המכללות. בקיץ 2014 עלה אולסק לישראל במסגרת פרויקט תגלית, ולאחר שנבחן בקבוצת הפועל רמת השרון חתם במכבי יפו מליגה א' דרום, בהמלצתו של גיא עזורי. ב-12 בספטמבר 2014 ערך את הופעת הבכורה שלו בקבוצה, בניצחון 5–1 על הפועל מחנה יהודה במסגרת גביע המדינה. ב-6 בפברואר 2015 הבקיע את שער הבכורה שלו בקבוצה, בהפסד 1–3 לסקציה נס ציונה. בקיץ 2015 חתם בהפועל רמת השרון מהליגה הלאומית. ב-14 באוגוסט ערך את הופעת הבכורה שלו בקבוצה, כשפתח בהרכב בניצחון 2–1 על הפועל רמת גן במסגרת גביע הטוטו, ובליגה ערך 32 הופעות בעונת 2015/2016. ב-7 ביולי 2016 חתם במכבי נתניה, לאחר שירדה לליגה הלאומית. ב-5 באוגוסט ערך את הופעת הבכורה שלו בקבוצה, במשחק מול הפועל רמת השרון בגביע הטוטו שהסתיים בתיקו 1–1. ב-18 בנובמבר 2016 הבקיע את שער הבכורה שלו בקבוצה, בניצחון 2–0 על הפועל רמת השרון. בסך הכול כבש שני שערים ב-29 הופעות בעונת 2016/2017, והיה שותף להעפלתה של הקבוצה בחזרה לליגת העל, אף על פי שפתחה את העונה עם מינוס תשע נקודות. ב-19 באוגוסט 2017 ערך את הופעת הבכורה שלו בליגת העל, כשנכנס כמחליף בתיקו 1–1 נגד הפועל באר שבע. ב-14 באפריל 2018 הבקיע את שער הבכורה שלו בליגת העל, בניצחון 4–1 על בני יהודה. בסך הכול ערך 35 הופעות ליגה בעונת 2017/2018, והיה שותף לעונה מוצלחת של הקבוצה שסיימה במקום החמישי בטבלה. בעונת 2018/2019 כבש שער אחד ב-29 הופעות ליגה, כאשר הקבוצה סיימה במקום הרביעי והגיעה לגמר גביע המדינה. בסיום עונת 2019/2020 הסתיים חוזהו והוא עזב את הקבוצה. ב-10 באוגוסט 2020 חתם בוואלבייק מליגת העל ההולנדית. ב-8 בפברואר 2021 חתם לחצי עונה בבית"ר ירושלים. ב-31 במאי 2021 חתם במכבי פתח תקווה. בסיום העונה ירד עם הקבוצה לליגה הלאומית. ב-12 באוגוסט 2022 חתם בהפועל חדרה מליגת העל. ב-6 בפברואר 2023 חתם במכבי הרצליה מליגה א'. ב-21 ביוני הודיע על פרישה ממשחק פעיל. מדיה וקבצים בנושא ניקו אולסק בוויקישיתוף ניקו אולסק, באתר ההתאחדות לכדורגל בישראל ניקו אולסק, באתר Transfermarkt ניקו אולסק, באתר Soccerway ניקו אולסק, באתר FootballDatabase.eu מאור רחמני, ‏היידה: המסע של ניקו אולסק עד מכבי נתניה, באתר ONE‏, 25 בנובמבר 2017 תומר חבז, ‏‏אולסק: כשהגעתי לכאן חשבתי שתוך שנה אחזור לארה"ב, באתר ספורט1, 17 באוגוסט 2018 ניקולאס אולסק חתם בנתניה, ורגוץ' מתקרב, באתר ONE‏, 7 ביולי 2016 העברות בעולם, 10.8: ריאל מציעה את קרוס או איסקו בתמורה לדיבאלה, ברצלונה רוצה את ברנרדו סילבה, באתר וואלה, 10 באוגוסט 2020 גיא בן זיו, רשמית: ניקו אולסק חתם בבית"ר ירושלים, באתר ONE, ‏8 בפברואר 2021 עמית קרקו, ‏בן רייכרט וניקו אולסק חתמו רשמית במכבי פ"ת, באתר ONE‏, 31 במאי 2021 רענן ברנובסקי ושלמה וייס‏, ניקו אולסק חתם לעונה בהפועל חדרה, נמני יעשה רוטציה בגביע הטוטו, באתר וואלה, 12 באוגוסט 2022 יונתן גינזבורג, ‏מגיע לליגה א': ניקו אולסק חתם במכבי הרצליה, באתר ONE‏, 6 בפברואר 2023
קרחון ובסטר

קרחון ובסטר (באנגלית: Webster Glacier) הוא קרחון בפסגות פאונדרז ברכס הריטג' שבאנטארקטיקה. הקרחון זורם צפונה בין רכס פרייז'ר ופסגת פייפ, ונשפך אל קרחון מינסוטה. גובהו של הקרחון 1,334 מטרים מעל פני הים. הקרחון מופה לראשונה על ידי הסקר הגאולוגי של ארצות הברית, באמצעות סקרים על הקרקע ותצלומי אוויר שצולמו על ידי צי ארצות הברית בין השנים 1966–1961. שמו של הקרחון ניתן לו על ידי הוועדה המייעצת לשמות אנטארקטיים. הקרחון נקרא על שם צ'ארלס וו. ובסטר (Charles W. Webster) חבר תוכנית המחקר האנטארקטית של ארצות הברית, ששימש כמטאורולוג בתחנת וילקס בשנת 1963. קרחון ובסטר באתר הסקר הגאולוגי של ארצות הברית קרחון ובסטר באתר הגאזט האנטארקטי של ממשלת אוסטרליה מפה של אזור הקרחון מידע גאוגרפי והיסטורי מידע גאוגרפי
חורחה מורסיו

חורחה גארסיה מורסיו (בספרדית: Jorge García Morcillo; נולד ב-11 במרץ 1986) הוא כדורגלן ספרדי המשחק בעמדת הבלם במרינו לואנסו. מורסיו הוא בוגר מחלקת הנוער של ולנסיה ומיד לאחר מכן הצטרף לפוצ'ול. בקיץ 2007 חזר לוולנסיה והצטרף לקבוצת המילואים. לאחר מכן, הושאל לריאל חאאן ובנידורם. ביולי 2009 מורסיו עזב את ולנסיה וחתם בקורדובה מהליגה הספרדית השנייה. ב-29 בדצמבר עזב את קורדובה וחתם בדפורטיבו אלאבס מהליגה השלישית. בקיץ 2011 מורסיו חתם באלקויאנו בה שיחק עונה אחת. ב-2 ביולי 2012 חתם לשנתיים ברקראטיבו ולבה. בעונתו השנייה במועדון, רשם את עונת השיא בקריירה שלו כאשר הבקיע 6 שערים ב-35 הופעות. ב-16 ביוני 2014 מורסיו חתם בראיו ואיקאנו מהלה ליגה. ב-31 באוגוסט מורסיו ערך את הופעת הבכורה שלו בליגה הבכירה בתיקו 2-2 נגד דפורטיבו לה קורוניה. ב-23 במאי 2015 כבש את שער הבכורה שלו בליגה הספרדית הבכירה בהפסד 4-2 לריאל סוסיאדד. ב-4 ביולי 2015 חתם לשלוש שנים באלמריה. ב-9 באוגוסט 2018 עזב לראשונה בחייו את ספרד וחתם בעירוני קריית שמונה מליגת העל. ב-19 ביולי 2019 חזר לרקראטיבו ולבה. ב-31 באוגוסט 2021 חתם באקסטרמדורה. ב-26 בינואר 2022 חתם בריאל אווילאס. חורחה מורסיו, באתר Transfermarkt חורחה מורסיו, באתר Soccerway חורחה מורסיו, באתר BDFutbol חורחה מורסיו, באתר FootballDatabase.eu שלום אלבז, ‏חורחה מורסיו חתם לשנתיים בעירוני קריית שמונה, באתר ONE‏, 9 באוגוסט 2018 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "חורחה מורסיו".
אייר אלבניה

אייר אלבניה (באנגלית: Air Albania) היא חברת הדגל של אלבניה. בסיס החברה ומשרדיה שוכנים בנמל התעופה האם תרזה. חברת אייר אלבניה הוקמה באופן רשמי ב-16 במאי 2018 על ידי טורקיש איירליינס, MDN השקעות ואלבקונטרול. ב-11 בנובמבר 2011, ביטלה ממשלת אלבניה את רישיונה של חברת הדגל הקודמת של אלבניה – אלבניאן איירליינס והיא חדלה מלפעול. ב-30 במרץ 2017, הודיע בריאיון לתקשורת ראש ממשלת אלבניה, אדי רמה, כי ממשלת אלבניה מתכננת להקים חברת תעופה בשיתוף עם טורקיש איירליינס ואטלס גלובל. ב-8 במאי 2017, פרסמו רמה ואילקר איג'י – מנכ"ל טורקיש איירליינס בהודעה תקשורתית כי חברת תעופה אלבנית בתמיכתו של נשיא טורקיה רג'פ טאיפ ארדואן נמצאת בשלבי הקמה. אייר אלבניה היא מיזם משותף בין חברת התעופה הטורקית, המחזיקה ב -49% מהחברה, בבעלותה של MDN השקעות שבבעלותה 41% ובקרן האוויר בבעלות המדינה, Albcontrol, בעלת נתח של 10%. טיסת ההשקה של החברה אירעה ב-14 בספטמבר 2018. ב-27 באפריל 2019 הודיעה אייר אלבניה, כי היא מתכננת להוסיף טיסות ליעדים חדשים לאירופה ולצפון אמריקה. באוקטובר 2018, הטיסה החברה את קבוצת הכדורגל של נבחרת אלבניה לישראל במסגרת משחקי ליגת האומות 2018/2019. נכון לספטמבר 2018, מונה החברה את המטוסים הבאים: נכון לאפריל 2019 מפעילה החברה טיסות ליעדים הבאים: מדיה וקבצים בנושא אייר אלבניה בוויקישיתוף אייר אלבניה, ברשת החברתית פייסבוק אייר אלבניה, ברשת החברתית אינסטגרם Air Albania: la Nouvelle et Obscure Compagnie Europeenne, TourMag, ‏19-9-2018 bne IntelliNews, bne INTELLINEWS, Newly founded Air Albania to add new destinations in Europe and North America
יפהפיות נמות

יפהפיות נמות (באנגלית: Sleeping Beauties) הוא רומן מסוגת האימה ואפוקליפסה ופוסט-אפוקליפסה מאת הסופרסטיבן קינג ובנו, אוון קינג, אשר יצא לאור בשנת 2017. ברחבי העולם מתפשטת מגפה מוזרה, אשר פוגעת בנשים בלבד. כשהנשים נרדמות, הן נעטפות בפקעת קורים ולא מתעוררות עוד, ואם מישהו מנסה להעיר אותן, תגובתן תהיה רצחנית. הספר זכה לביקורות חיוביות (לדוגמה הביקורת הבאה בגארדיאן על כך שזאת עלילה אפית שלא נראתה מזה שנים) באתר Goodreads הספר זכה כספר האימה המוביל לשנת 2017 בדרוג של כ-50,000 מצביעים איב (איבי) בלק - אישה המחוסנת מפני מגפת השינה לילה נורקרוס- בת 45, שריף בעיירה דולינג קלינטון נורקרוס, בן 48, דוקטור לפסיכיאטריה, פסיכיאטר בכיר, מתקן הכליאה דולינג, בעלה של לילה פרנק גירי, בן 38, פקח השירות הווטרינרי בדולינג שער ראשון חלק זה של הספר עוסק בפרוץ המגפה, והיום הראשון של המגפה בעיירה דולינג. בחלק זה של הספר מתוארים המקומות העיקריים (העיירה דולינג, בית הסוהר לנשים ועוד) וכן הדמויות המרכזיות. שער שני חלק זה מתחיל ביום השני של המגפה, כאשר מרבית הנשים כבר נרדמו ונעטפו בפקעת. בחלק זה הגברים בעיירה מחליטים לפרוץ בכח לבית הסוהר ולבדוק מדוע איבי בלק אינה נרדמת. כאשר דוקטור נוקרוס וצוות סוהרים שומרים עליה. בנוסף בחלק זה מתואר העולם שמעבר, זהו העולם אליו התודעה והגוף הפיזי של הנשים עוברות. עולם זה מקביל לעיירה (בדומה ליקום מקביל) אבל בעולם זה, חלה התקדמות מואצת של הזמן, ומרבית התשתיות הרוסות והנשים נאלצות להסתדר בעולם זה. הסופר מדגיש את הניגודיות בין עולם הגברים, לעולם הנשים, כאשר הנשים פועלות לרב בהרמוניה לטובת הכלל על מנת לקיים חברה ולשרוד. שער שלישי בחלק זה יש תיאור של העולם, וכן איך הדמויות ממשיכות בדרכן לאחר סיום המגפה. Xan Brooks, Sleeping Beauties by Stephen & Owen King review – King Sr’s return to form, the Guardian [1]
מטר גים

גנדהי בילאל ג'וּנָה (בצרפתית: Gandhi Bilel Djuna; נולד ב-6 במאי 1986), הידוע בשם הבמה מֶטְר גימְס (בצרפתית: Maître Gims) או גימְס (Gims; נכתב לעיתים GIMS), הוא זמר וראפר צרפתי ממוצא קונגולזי. נולד בקונגו ובגיל שנתיים עבר לפריז שבצרפת, בשנים האחרונות גר במרקש. בעבר היה חבר בלהקת " sexion d'assaut " איתה פרץ, עד שהתפרקה ב-2013. מאז הוא פיתח קריירת סולו, שהחלה בהוצאת אלבומו הראשון "Subliminal". ג'ונה נולד בקינשאסה שברפובליקה הדמוקרטית של קונגו, משם היגרה משפחתו לפריז כשהיה בן שנתיים. הוא החל את הקריירה המוזיקלית שלו בזמן שלמד בחטיבת הביניים עם להקת "סקסיון ד'אדולט". בשנת 2013, הלהקה התפרקה לאחר 13 שנות פעילות וג'ונה התחיל בקריירת סולו תחת שם הבמה מטר גימס, שאיתו הוא מזוהה. ב-20 במאי 2013 הוא הוציא את אלבום הבכורה שלו "Subliminal" שזכה להצלחה רבה גם מחוץ לצרפת. האלבום כלל 18 שירים, ביניהם השיר "Bella" (בתרגום לעברית "יפה") שזכה להצלחה רבה ברחבי אירופה ואמריקה הצפונית והיה השיר שזכה במקום ה-3 במצעד של SNEP הצרפתי באותה השנה. ב-28 באוגוסט 2015, הוציא מטר גים את אלבומו השני "Mon cœur avait raison" (בתרגום לעברית "הלב שלי צדק"). האלבום כלל 15 שירים וזכה למקום הראשון במצעד Ultratop Wallonia הבלגי ומצעד SNEP הצרפתי באותו השנה. האלבום כולל את השיר "Je te pardonne" (אני סולח לך) בהשתתפותה של סיה. ב-23 במרץ 2018 הוציא מטר גים את אלבומו השלישי, "La Ceinture Noire" ("חגורה שחורה"), שכלל 40 שירים. אלבום זה התאפיין בשיתופי פעולה רבים שלו עם זמרים נוספים כמו ליל ויין, Dj Mi Gna והראפר הצרפתי סופיאן. אלבום זה היה במקום הראשון במצעד של SNEP הצרפתי במשך 11 שבועות ברציפות מאפריל עד יוני 2018. מוצאו של מטר גים במשפחה מוזיקלית מאוד. אביו היה זמר בלהקתו של פאפה ומבה (Papa Wemba), אחיו דאדג'ו הוא זמר צרפתי, ושני אחיו האחרים גם הם ראפרים צרפתים בפני עצמם. הוא התחתן בגיל צעיר מאוד והוא אב לארבעה ילדים. ב-2013, בעקבות ההצלחה של אלבומו הראשון, חברת ההלבשה Vortex שכרה אותו כפרזנטור שלה ואף הוציאה ליין של בגדים בעיצוב מיוחד בהשראת לבושו. אלבומים אישיים צרפת ראפ פופ היפ פופ סטרומאה אתר האינטרנט הרשמי של מטר גים מטר גים, ברשת החברתית פייסבוק מטר גים, ברשת החברתית אקס (טוויטר) מטר גים, ברשת החברתית אינסטגרם מטר גים, ברשת החברתית טיקטוק מטר גים, סרטונים בערוץ היוטיוב מטר גים, במסד הנתונים הקולנועיים IMDb (באנגלית) מטר גים, באתר אפל מיוזיק (באנגלית) מטר גים, באתר ספוטיפיי מטר גים, באתר סאונדקלאוד (באנגלית) מטר גים, באתר Last.fm (באנגלית) מטר גים, באתר AllMusic (באנגלית) מטר גים, באתר MusicBrainz (באנגלית) מטר גים, באתר דיזר מטר גים, באתר Discogs (באנגלית) מטר גים, באתר Songkick (באנגלית) מטר גים, באתר Genius LesCharts.com: Maître Gims discography Ultratop 50 (Flanders): Maître Gims discography Ultratop 50 (Wallonia): Maître Gims discography DanishCharts: Maître Gims discography HitParade.ch: Maître Gims discography